Herceg ölti magára a piros palástot
II. Antal 13. Esterházy herceg ismét Mikulásnak öltözik, hogy megjutalmazza a kastélyt felkeresõ gyerekeket. A program szombaton délután 3 órakor kezdõdik.
Lovas hintóval érkezik a jóságos Mikulás a fertõdi Esterházy-kastély nagy parkra nézõ homlokzatához szombaton délután 3 órakor. A kis csöppségek nem is sejtik, hogy a történelmi család feje, II. Antal 13. Esterházy herceg lesz az, aki majd megajándékozza õket a Pálmaházban.
– Még abban az évben, amikor a mûemlék együttesben lakosztályt biztosítottak a számunkra, felvetõdött a gondolat: a kastélyt építtetõ Esterházy (Fényes) Miklós tiszteletére rendezzünk Miklós-napi ünnepséget, amelyben én lennék a Mikulás. Azóta ez hagyománnyá vált – válaszolta érdeklõdésünkre a herceg.
– Minden gyereket várunk a kastélyba, s örömünkre nemcsak fertõdiek, hanem szüleik kíséretében a környezõ településekrõl is érkeztek-érkeznek csöppségek. Idõvel elterjedt a kastély-Mikulás híre, s tavaly már mintegy háromszáz gyereknek osztottam ki ajándékot, csokit, szaloncukrot, gyümölcsöt. Idén valószínûleg még többen lesznek, mert jönnek Bécsbõl is, Budapestrõl is. Eddig a kastély bérelt Mikulás-ruháját öltöttem magamra, most azonban vadonatúj öltözéket készíttettek nekem az eseményre. Nagy-nagy öröm számomra, amikor a kisgyerekek elõször megszeppenve, félénken, majd egyre bátrabban énekelnek, szavalnak a Mikulás bácsinak, s mosolyt látok az arcukon.
A gyerekkorában Ozora környékén nevelkedett herceg jó szívvel gondol vissza akkori Mikulásaira. Felejthetetlen élménye, hogy Miklós-napkor unokatestvéreivel a rédei Esterházy család vadasparkjában pónifogattal vittek gesztenyét és más eleséget a szarvasoknak, õzeknek...
Fertõd kisalföldi programok mikulás soproni hírek